PMIndiaData/PMIndiaSum huggingface dataset:
મંત્રીમંડળે ભારત અને આર્મેનિયા વચ્ચે અંતરિક્ષના શાંતિપૂર્ણ ઉપયોગમાં સહકાર પર થયેલા સમજૂતીકરાર (એમઓયુ)ને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળની બેઠકમાં ભારત અને આર્મેનિયા વચ્ચે બાહ્ય અવકાશ કે અંતરિક્ષના શાંતિપૂર્ણ ઉપયોગમાં સહકાર પર થયેલા સમજૂતીકરાર (એમઓયુ)ને મંજૂરી આપી હતી. આ એમઓયુ એપ્રિલ, 2017માં થયા હતા. આ એમઓયુ અંતરિક્ષ વિજ્ઞાન, ટેકનોલોજી અને એપ્લિકેશન્સ વગેરેમાં સહકારના ક્ષેત્રોમાં સક્ષમ બનાવશે, જેમાં પૃથ્વીની દૂરસ્થ સંવેદનશીલતા; સેટેલાઇટ કમ્યુનિકેશન અને સેટેલાઇટ આધારિત નેવિગેશન; અંતરિક્ષ વિજ્ઞાન અને ઉપગ્રહીય સંશોધન; સ્પેસક્રાફ્ટ અને સ્પેસ સિસ્ટમ અને ગ્રાઉન્ડ સિસ્ટમનો ઉપયોગ અને સ્પેસ ટેકનોલોજીની એપ્લિકેશન સામેલ છે. આ એમઓયુ સંયુક્ત કાર્યકારી જૂથની રચના તરફ દોરી જશે, જેમાં અંતરિક્ષ વિભાગ/ભારતીય અવકાશ સંશોધન સંસ્થા (ડીઓએસ/ઇસરો)ના સભ્યો સામેલ હશે. વળી તેમાં પ્રજાસત્તાક આર્મેનિયાના શિક્ષણ અને વિજ્ઞાન મંત્રાલયની પ્રાદેશિક વિજ્ઞાન સમિતિના સભ્યો પણ સામેલ છે. આ સભ્યો નિયત સમયમર્યાદામાં કાર્યયોજના તૈયાર કરશે અને એમયુઓના અમલના માધ્યમો વિકસાવશે. તે પૃથ્વીની દૂરસ્થ સંવેદનશીલતા, સેટેલાઇટ કમ્યુનિકેશન, સેટેલાઇટ નેવિગેશન, સ્પેસ સાયન્સ અને બાહ્ય અંતરિક્ષમાં સંશોધનના ક્ષેત્રમાં નવી સંશોધનલક્ષી પ્રવૃત્તિઓ અને એપ્લિકેશન સંભવિતતાઓ ચકાસવા પર ભાર મૂકશે. એમઓયુ માનવતાના લાભ માટે આંતરિક ટેકનોલોજીના ઉપયોગના ક્ષેત્રમાં સંયુક્ત પ્રવૃત્તિના વિકાસ તરફ દોરી જશે. એટલે દેશના તમામ વર્ગો અને પ્રદેશોને લાભ મળશે. આ એમઓયુ હેઠળ કાર્ય માટેની નાણાકીય જોગવાઈ હાથ ધરવામાં આવશે, જે સંબંધિત કાર્યકારિણી સંસ્થાને પ્રદાન કરવામાં આવશે. આ જોગવાઈ રાષ્ટ્રીય નીતિનિયમોને ધ્યાનમાં રાખીને પ્રદાન કરવામાં આવશે, જેમાં સંબંધિત રાજ્યોમાં લાગુ અંદાજપત્રીય નિયમો સામેલ છે. આ જોગવાઈ સંસાધનોની મર્યાદાની અંદર ઉપલબ્ધ કરાવવામાં આવશે. આ એમઓયુ હેઠળ સંયુક્ત પ્રોજેક્ટ્સ અને કાર્યો કામગીરીના પ્રકાર અને ક્ષેત્રને આધારે હાથ ધરવામાં આવશે, જે બિનવાણિજ્યિક કે વાણિજ્યિક ધોરણે હશે તથા તેનો અમલ પારસ્પરિક ચુકવણી કે વળતરની ગોઠવણી કે કરારોના આધાર વિના થશે. પૃષ્ઠભૂમિ: આર્મેનિયાએ અંતરિક્ષના ક્ષેત્રમાં ભારત સાથે સહકારમાં રસ વ્યક્ત કર્યો છે. તે મુજબ, અંતરિક્ષ ક્ષેત્રમાં સહકાર માટે એમઓયુના માળખાનો નમૂનો સરકારી સ્તરે વધારે પ્રક્રિયા માટે પ્રદાન કરવામાં આવ્યો હતો, જે માટે આર્મેનિયાએ એપ્રિલ, 2017માં તેની સંમતિ આપી છે. તે મુજબ, અંતરિક્ષ ક્ષેત્રના શાંતિપૂર્ણ પ્રજાસત્તાક ભારત અને પ્રજાસત્તાક આર્મેનિયાની સરકાર વચ્ચે થયેલા એમઓયુ પર ભારતના આદરણીય ઉપરાષ્ટ્રપતિની મુલાકાત દરમિયાન 25 એપ્રિલ, 2017ના રોજ યેરેવાનમાં હસ્તાક્ષર થયા હતા.
ગ્રેજ્યુઈટીની ચૂકવણી (સુધારા) વિધેયક 2017 સંસદમાં રજૂ કરવા કેબિનેટની મંજૂરી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને મળેલી કેબિનેટની બેઠકમાં ગ્રેજ્યુઈટીની ચૂકવણી (સુધારા) વિધેયક- 2017 સંસદમાં રજૂ કરવા માટે મંજૂરી આપવામાં આવી છે. આ સુધારાથી ખાનગી ક્ષેત્ર અને જાહેર ક્ષેત્રના એકમો/ સરકાર હેઠળની સ્વૈચ્છિક સંસ્થાઓ કે જેમને કેન્દ્ર સરકારના કર્મચારીઓને સમકક્ષ સીસીએસ (પેન્શન)ના નિયમો હેઠળ આવરી લેવાયા નથી તેમની ગ્રેજ્યુઈટીની મહત્તમ મર્યાદામાં સુધારો થશે. પશ્ચાદ્દભૂમિકાઃ 10 થી વધુ કર્મચારીઓ ધરાવતા એકમને પેમેન્ટ ઓફ ગ્રેજ્યુઈટી એક્ટ-1972 લાગુ પડે છે. આ કાયદો ઘડવાનો મુખ્ય હેતુ કર્મચારીઓને કાં તો ઉંમરને કારણે નિવૃત્તિ અથવા તો શરીરનું મહત્વનું અંગ શારીરિક કામગીરીમાં અસમર્થ નિવડે અથવા તો કામ કરી શકે નહીં ત્યારે લેવી પડતી નિવૃત્તિ પછી સામાજિક સુરક્ષા પૂરી પાડવાનો હતો. આથી પેમેન્ટ ઓફ ગ્રેજ્યુઈટી એક્ટ-1972 એ ઉદ્યોગો, ફેક્ટરીઓ અને એકમોમાં વેતન મેળવતા લોકોની સામાજિક સુરક્ષા માટેનો મહત્વનો કાયદો છે. આ કાયદા હેઠળ ગ્રેજ્યુઈટીની રકમની વર્તમાન ઉપલી મર્યાદા રૂ.10 લાખની હતી. સેન્ટ્રલ સિવિલ સર્વિસીસ (પેન્શન) રૂલ્સ 1972 હેઠળ કેન્દ્ર સરકારના કર્મચારીઓ માટે પણ ગ્રેજ્યુઈટી અંગેની સમાન પ્રકારની જોગવાઈઓ છે. 7મું પગાર પંચ અમલમાં આવ્યું તે પહેલાં સીસીએસ (પેન્શન) નિયમો-1972 હેઠળ ઉચ્ચત્તમ મર્યાદા રૂ.10 લાખ હતી. આમ છતાં 7મું પગાર પંચ અમલમાં આવવાના કારણે સરકારી કર્મચારીઓ માટે ઉચ્ચત્તમ મર્યાદા તા.1-1-2016થી અમલમાં આવે તે રીતે રૂ.20 લાખ થઈ છે. આથી ફૂગાવો અને વેતનમાં વધારાને ધ્યાનમાં લેતા ખાનગી ક્ષેત્રમાં કામ કરતા કર્મચારીઓને સરકારે ગ્રેજ્યુઈટી માટેની પાત્રતા સુધારીને જે કર્મચારીઓને પણ પેમેન્ટ ઓફ ગ્રેજ્યુઈટી એક્ટ- 1972 હેઠળ આવરી લેવામાં આવ્યા હોય તેમની ગ્રેજ્યુઈટીમાં સુધારો કર્યો છે. આ મુજબ સરકારે પેમેન્ટ ઓફ ગ્રેજ્યુઈટી એક્ટ- 1972માં સુધારાની પ્રક્રિયા હાથ ધરી છે.
પ્રધાનમંત્રીએ મધ્યપ્રદેશના મુખ્યમંત્રી સાથે ઉચ્ચસ્તરીય બેઠકમાં રાજ્યમાં દુષ્કાળ અને પાણીની તંગી સાથે જોડાયેલ પરિસ્થિતિની સમીક્ષા કરી

પ્રધાનમંત્રી શ્રી નરેન્દ્ર મોદીએ આજે (10-5-2016) મધ્યપ્રદેશના કેટલાક ભાગોમાં દુષ્કાળ અને પાણીની તંગીથી ઉત્પન્ન થયેલ પરિસ્થિતિ પર એક ઉચ્ચસ્તરીય બેઠકની અધ્યક્ષતા કરી. બેઠકમાં મધ્ય પ્રદેશના મુખ્યમંત્રી શ્રી શિવરાજ સિંહ ચૌહાણ ઉપસ્થિત હતા. ભારત સરકાર અને મધ્યપ્રદેશના વરિષ્ઠ અધિકારીઓ પણ બેઠકમાં ઉપસ્થિત હતા. બેઠક દરમિયાન વિચાર-વિમર્શની શરૂઆત કરતા પ્રધાનમંત્રીએ કહ્યું કે તેઓ દુષ્કાળથી પ્રભાવિત અલગ – અલગ રાજ્યોના મુખ્યમંત્રીની સાથે બેઠક કરી રહ્યા છે જેથી દરેકની ખાસ જરૂરિયાતોનો અંદાજ લગાવી શકાય અને તાત્કાલિક અને લાંબાગાળાના પગલા લેવા પર ધ્યાન કેન્દ્રીત કરી શકાય. મધ્યપ્રદેશની બાકીની રકમના સમાયોજન પછી રાષ્ટ્રીય આપત્તિ પ્રતિક્રિયા ફંડ (નેશનલ ડિઝાસ્ટર રિસ્પોન્સ ફંડ (એનડીઆરએફ) અંતર્ગત 1875.80 કરોડ રૂપિયાની ફાળવણી કરાઈ છે. આ રકમ રાજ્યને 2015-16 માટે રાજ્ય આપત્તિ પ્રતિક્રિયા ફંડ (સ્ટેટ ડિઝાસ્ટર રેસન્પોન્સ ફંડ – એસડીઆરએફ)માં કેન્દ્રના ભાગ અંતર્ગત ફાળવેલ 657.75 કરોડ રૂપિયા ઉપરાંતના છે. વર્ષ 2016-17 દરમિયાન એસડીઆરએફનો પહેલો હપ્તો ખાસ કરીને 345.375 કરોડ રૂપિયાની ફાળવણી થઈ ચૂકી છે. મુખ્યમંત્રી શ્રી શિવરાજ સિંહ ચૌહાણે બધા દુષ્કાળ પ્રભાવિત રાજ્યોની સાથે બેઠક કરવા માટે પ્રધાનમંત્રીને ધન્યવાદ આપ્યા. તેમણે મધ્યપ્રદેશ સરકાર તરફથી દુષ્કાળ રાહત માટે ઉઠાવેલા પગલાની બાબતમાં પ્રધાનમંત્રીને જાણકારી આપી. તેમણે કહ્યું કે રાજ્યએ 61 લાખ ખેડૂતોને રાહત ફંડ તરીકે 4664 કરોડ રૂપિયા આપ્યા છે. મધ્યપ્રદેશમાં વિતરણ કરાયેલી અત્યાર સુધીની સૌથી મોટી ફાળવણી છે. મુખ્યમંત્રીએ કહ્યું કે પાછલા દસ વર્ષ દરમિયાન ઉઠાવેલા પગલાના લીધે રાજ્ય દુષ્કાળની સ્થિતિનો સામનો કરવા માટે તુલનાત્મક રીતે બહેતર સ્થિતિમાં છે. રાજ્ય સરકારે જે પગલાં ઉઠાવ્યા છે તેમાં જળ ભંડારણ માટે જળાશય અને અન્ય માળખું ઉભું કરવાનો સમાવેશ છે. તેમણે કહ્યું કે સતત બીજા વર્ષે દુષ્કાળની સ્થિતિની ઉપરાંત રાજ્યમાં માત્ર 113 ગામો સુધી જ પાણી પહોંચાડવું પડ્યું. પરંતુ આ વર્ષે જૂન અંત સુધી પણ વરસાદ નહી થાય તો રાજ્યના 50000 ગામોમાંથી માત્ર 400 ગામો સુધી જ પાણી પહોંચાડવું પડશે. મુખ્યમંત્રીએ કહ્યું કે મધ્યપ્રદેશ પ્રધાનમંત્રી કૃષિ સિંચાઈ યોજનાને લાગુ કરવાને સર્વોચ્ચ પ્રાથમિકતા આપી રહ્યા છે. મુખ્યમંત્રીએ પ્રધાનમંત્રી પાક વીમા યોજનાને લાગુ કરવાની તૈયારીઓનો ઢાંચો પણ પ્રધાનમંત્રી સમક્ષ રજૂ કર્યો. પ્રધાનમંત્રી અને મુખ્યમંત્રીએ નાની સિંચાઈ યોજના સહિત ખેતીને પ્રોત્સાહન આપવા માટે ઉઠાવેલા પગલા પર વિચાર-વિમર્શ કર્યો. તેમણે ખેતીને પ્રોત્સાહન આપવા માટે પ્રવાહી ખાતર અને અવકાશ ટેકનોલોજીનો ઉપયોગ કરવાની સાથે કૃષિ તળાવો બનાવવા જેવા પગલાની પણ ચર્ચા કરી. પ્રધાનમંત્રી અને મુખ્યમંત્રીએ જળ સંરક્ષણ અને ભંડારણ સાથે જોડાયેલ ચેતનાના પ્રસાર અને આ ગતિવિધિઓમાં એનસીસી, એનએસએસ, એનવાઈકેએસ અને સ્કાઉટ્સ એન્ડ ગાઈડ્સ જેવા યુવા સંગઠનોને લગાવવાની પણ ચર્ચા કરી. તેમણે વૃક્ષારોપણ માટે ઝડપી પ્રયાસ કરવા અને નર્મદા નદીના જળગ્રહણ ક્ષેત્રમાં વૃક્ષ સંરક્ષણના પગલાની પણ ચર્ચા કરી. બેઠક કેન્દ્ર અને રાજ્યની સાથે મળીને કાર્ય કરવાની પ્રતિબદ્ધતા દર્શાવવાની સાથે પૂર્ણ થઈ.
પ્રધાનમંત્રી 18 ડિસેમ્બરે શાહજહાંપુરમાં ગંગા એક્સપ્રેસ વેનો શિલાન્યાસ કરશે

પ્રધાનમંત્રી શ્રી નરેન્દ્ર મોદી 18 ડિસેમ્બર, 2021ના રોજ બપોરે લગભગ 1 વાગ્યે ઉત્તર પ્રદેશના શાહજહાંપુરમાં ગંગા એક્સપ્રેસ વેનો શિલાન્યાસ કરશે. એક્સપ્રેસ-વે પાછળની પ્રેરણા એ સમગ્ર દેશમાં ઝડપી કનેક્ટિવિટી પૂરી પાડવાનું પ્રધાનમંત્રીનું વિઝન છે. 594 કિલોમીટર લાંબો છ લેનનો એક્સપ્રેસ વે રૂ. 36,200 કરોડથી વધુના ખર્ચે બાંધવામાં આવશે. મેરઠના બિજૌલી ગામની નજીકથી શરૂ થઈને, એક્સપ્રેસ વે પ્રયાગરાજના જુડાપુર દાંડુ ગામ સુધી લંબાશે. તે મેરઠ, હાપુડ, બુલંદશહર, અમરોહા, સંભલ, બુદૌન, શાહજહાંપુર, હરદોઈ, ઉન્નાવ, રાયબરેલી, પ્રતાપગઢ અને પ્રયાગરાજમાંથી પસાર થશે. કામ પૂર્ણ થયા પછી, તે ઉત્તર પ્રદેશનો સૌથી લાંબો એક્સપ્રેસ વે બનશે, જે રાજ્યના પશ્ચિમ અને પૂર્વીય વિસ્તારોને જોડશે. શાહજહાંપુરમાં એક્સપ્રેસ વે પર એરફોર્સના વિમાનોના ઇમરજન્સી ટેકઓફ અને લેન્ડિંગમાં મદદ કરવા માટે 3.5 કિમી લાંબી એર સ્ટ્રીપ પણ બનાવવામાં આવશે. એક્સપ્રેસ વેની સાથે ઔદ્યોગિક કોરિડોર પણ બાંધવાની દરખાસ્ત છે. એક્સપ્રેસ વે ઔદ્યોગિક વિકાસ, વેપાર, કૃષિ, પ્રવાસન વગેરે સહિતના અનેક ક્ષેત્રોને પણ વેગ આપશે. તે પ્રદેશના સામાજિક-આર્થિક વિકાસને મોટું પ્રોત્સાહન આપશે.
સરકાર આગામી 1.5 વર્ષમાં મિશન મોડમાં 10 લાખ લોકોની ભરતી કરશે: પીએમ

પ્રધાનમંત્રી શ્રી નરેન્દ્ર મોદીએ તમામ વિભાગો અને મંત્રાલયોમાં માનવ સંસાધનની સ્થિતિની સમીક્ષા કરી છે. તેમણે આગામી 1.5 વર્ષમાં સરકાર દ્વારા મિશન મોડમાં 10 લાખ લોકોની ભરતી કરવાની સૂચના પણ આપી હતી. પ્રધાનમંત્રી કાર્યાલયે ટ્વીટ કર્યું; "
અમેરિકન કોંગ્રેસના પ્રતિનિધિમંડળે પ્રધાનમંત્રીની મુલાકાત લીધી

અમેરિકાની કોંગ્રેસના 26 સાંસદોના બે પ્રતિનિધિમંડળે આજે સંયુક્તપણે પ્રધાનમંત્રી શ્રી નરેન્દ્ર મોદીની મુલાકાત લીધી હતી. પ્રધાનમંત્રીએ ભારતમાં અમેરિકન કોંગ્રેસના પ્રતિનિધિઓને આવકાર આપ્યો હતો. તેમણે કહ્યું હતું કે, અમેરિકામાં નવી સરકાર અને કોંગ્રેસ રચાયા પછી દ્વિપક્ષીય આદાનપ્રદાનની આ સારી શરૂઆત છે. પ્રધાનમંત્રીએ અમેરિકાના રાષ્ટ્રપ્રમુખ ડોનાલ્ડ ટ્રમ્પ સાથે સકારાત્મક ટેલિફોનિક વાતચીતને યાદ કરી હતી અને છેલ્લાં અઢી વર્ષમાં બંને દેશો વચ્ચેના મજબૂત સંબંધોને વધુ મજબૂત કરવા પ્રત્યેની પ્રતિબદ્ધતા વ્યક્ત કરી હતી. આ સંબંધમાં તેમણે ભારત-અમેરિકાની ભાગીદારી માટે અમેરિકન કોંગ્રેસના મજબૂત સમર્થનને માન્યતા આપી હતી. પ્રધાનમંત્રીએ બંને દેશો વધુ ગાઢ રીતે કામ કરી શકે તેવા ક્ષેત્રો પર પોતાના વિચારો વ્યક્ત કર્યા હતા, જેમાં બંને દેશોના નાગરિકો વચ્ચે જોડાણને વધારે મજબૂત કરવાની સુલભતા સામેલ છે. ભારત અને અમેરિકાના નાગરિકો વચ્ચેનું સીધું જોડાણ વર્ષોથી બંને દેશોની સમૃદ્ધિમાં નોંધપાત્ર પ્રદાન કરે છે. આ સંદર્ભમાં પ્રધાનમંત્રીએ અમેરિકાના અર્થતંત્ર અને સમાજને સમૃદ્ધ કરવામાં કુશળ ભારતીયોની પ્રતિભાની ભૂમિકા વિશે જણાવ્યું હતું. તેમણે કુશળ વ્યાવસાયિકોની અવરજવર પર વૈચારિક, સંતુલિત અને દીર્ઘદ્રષ્ટિયુક્ત પરિપ્રેક્ષ્ય વિકસાવવા અપીલ કરી હતી.
જાપાનની મુલાકાત પહેલા પ્રધાનમંત્રી શ્રીનું નિવેદન

હું 23-24 મે 2022 દરમિયાન જાપાનના પ્રધાનમંત્રી મહામહિમ શ્રી ફ્યુમિયો કિશિદાના આમંત્રણ પર ટોક્યો, જાપાનની મુલાકાત લઈશ. માર્ચ 2022 માં, મને 14મી ભારત-જાપાન વાર્ષિક સમિટ માટે પ્રધાનમંત્રી કિશિદાની યજમાની કરવાનો આનંદ મળ્યો. ટોક્યોની મારી મુલાકાત દરમિયાન, હું ભારત-જાપાન વિશેષ વ્યૂહાત્મક અને વૈશ્વિક ભાગીદારીને મજબૂત કરવાના ઉદ્દેશ્ય સાથે અમારી વાતચીતને આગળ ચાલુ રાખવા માટે ઉત્સુક છું. જાપાનમાં, હું બીજા વ્યક્તિગત ક્વાડ લીડર્સ સમિટમાં પણ ભાગ લઈશ, જે ચાર ક્વાડ દેશોના નેતાઓને ક્વાડ પહેલની પ્રગતિની સમીક્ષા કરવાની તક પૂરી પાડશે. અમે ઈન્ડો-પેસિફિક ક્ષેત્રના વિકાસ અને પરસ્પર હિતના વૈશ્વિક મુદ્દાઓ વિશે પણ વિચારોનું આદાનપ્રદાન કરીશું. હું રાષ્ટ્રપતિ જોસેફ બિડેન સાથે દ્વિપક્ષીય બેઠક યોજીશ, જ્યાં અમે યુએસએ સાથેના અમારા બહુપક્ષીય દ્વિપક્ષીય સંબંધોને વધુ એકીકૃત કરવા પર ચર્ચા કરીશું. અમે પ્રાદેશિક વિકાસ અને સમકાલીન વૈશ્વિક મુદ્દાઓ પર પણ અમારી વાતચીત ચાલુ રાખીશું. નવા ચૂંટાયેલા ઓસ્ટ્રેલિયન પ્રધાનમંત્રી એન્થોની અલ્બેનીસ પ્રથમ વખત ક્વાડ લીડર્સ સમિટમાં જોડાશે. હું તેમની સાથે દ્વિપક્ષીય બેઠકની રાહ જોઈ રહ્યો છું જેમાં ભારત અને ઓસ્ટ્રેલિયા વચ્ચે વ્યાપક વ્યૂહાત્મક ભાગીદારી હેઠળ બહુપક્ષીય સહયોગ અને પરસ્પર હિતના પ્રાદેશિક અને વૈશ્વિક મુદ્દાઓ પર ચર્ચા કરવામાં આવશે. ભારત અને જાપાન વચ્ચે આર્થિક સહયોગ એ અમારી વિશેષ વ્યૂહાત્મક અને વૈશ્વિક ભાગીદારીનું મહત્વનું પાસું છે. માર્ચ સમિટ દરમિયાન, પીએમ કિશિદા અને મેં જાપાનથી ભારતમાં આગામી પાંચ વર્ષમાં જાહેર અને ખાનગી રોકાણ અને ધિરાણમાં
પ્રધાનમંત્રીએ વીડિયો બ્રિજના માધ્યમથી સમગ્ર દેશના વિવિધ ડિજિટલ ઇન્ડિયા પહેલના લાભાર્થીઓ સાથે વાર્તાલાપ કર્યો

પ્રધાનમંત્રી શ્રી નરેન્દ્ર મોદીએ આજે વીડિયો બ્રિજના માધ્યમથી સમગ્ર દેશના વિવિધ ડિજિટલ ઇન્ડિયા કાર્યક્રમના લાભાર્થીઓ સાથે વાર્તાલાપ કર્યો હતો. વીડિયો બ્રિજ મારફતે 50 લાખથી વધુ લાભાર્થીઓ જોડાયા હતા જેમાં કોમન સર્વિસ સેન્ટર, એનઆઈસી કેન્દ્રો, નેશનલ નોલેજ નેટવર્ક, બીપીઓ, મોબાઇલ મેનુંફેક્ચરીંગ એકમ અને માયગોવના સ્વયંસેવકોનો સામેલ છે. વીડિયો બ્રિજના માધ્યમથી સરકારી યોજનાઓના વિવિધ લાભાર્થીઓ સાથે પ્રધાનમંત્રી દ્વારા કરવામાં આવતા સંવાદની શ્રુંખલાનો આ છઠ્ઠો કાર્યક્રમ હતો. લાભાર્થીઓ સાથે વાતચીત કરતા પ્રધાનમંત્રીએ જણાવ્યું કે ડિજિટલ ઇન્ડિયાનો પ્રારંભ એ બાબતની ખાતરી કરવા માટે કરવામાં આવ્યો હતો કે તમામ વર્ગ અને શ્રેણીના લોકો અને ખાસ કરીને ગ્રામીણ વિસ્તારોમાંથી આવતા લોકો ડિજિટલ રીતે સશક્ત બને. તેમણે ઉમેર્યું કે આને શક્ય બનાવવા માટે સરકારે એક સમગ્રતયા નીતિ બનાવી છે જેમાં ફાયબર ઓપ્ટીક્સના માધ્યમથી ગામડાઓને જોડવા, નાગરિકોને ડિજિટલ રીતે શિક્ષિત કરવા, મોબાઇલના માધ્યમથી સેવા પૂરી પાડવી અને ઇલેક્ટ્રોનિક ઉત્પાદનને પ્રોત્સાહન પૂરું પાડવું વગેરેનો સમાવેશ થાય છે. ટેકનોલોજી અંગે વાત કરતા પ્રધાનમંત્રીએ જણાવ્યું કે ટેકનોલોજીએ જીવનને સરળ બનાવ્યું છે અને સરકારના પ્રયત્નો એ બાબતની ખાતરી કરવાના છે કે સમાજના દરેક વિભાગોમાં ટેકનોલોજીના લાભ ઉપલબ્ધ હોય. વિવિધ જોગવાઈઓ જેવી કે ભીમ એપ, રેલવે ટીકીટનું ઓનલાઈન બુકિંગ અને સીધા જ બેંક ખાતાઓમાં શિષ્યવૃત્તિ તથા પેન્શનનું વિતરણ વગેરેએ સામાન્ય લોકો પરના ભારને મહદઅંશે હળવો કર્યો છે. કોમન સર્વિસ સેન્ટર્સ (સીએસસી)ના મહત્વ અંગે જણાવતા પ્રધાનમંત્રીએ કહ્યું કે સમગ્ર દેશમાં સીએસસી એ ગ્રામીણ ભારતમાં ડિજિટલ સેવાઓ પૂરી પાડી રહ્યા છે. સીએસસીએ ગ્રામીણ વિસ્તારોમાં ગ્રામીણ સ્તરીય ઉદ્યોગો (વીએલઈ)નો સફળતાપૂર્વક વિકાસ કર્યો છે અને 10 લાખથી વધુ લોકો માટે રોજગારીની તકોનું નિર્માણ કર્યું છે. ગ્રામીણ ભારતમાં કુલ 2.92 લાખ સીએસસી આવેલા છે કે જેઓ 2.15 લાખ ગ્રામ પંચાયતોની અંદર વિવિધ સરકારી અને અન્ય સેવાઓ ઉપલબ્ધ કરાવવાની તક પૂરી પાડી રહ્યા છે. વાર્તાલાપ દરમિયાન શ્રી નરેન્દ્ર મોદીએ જણાવ્યું હતું કે વધુ ડિજિટલ ચુકવણી તરફનું આ આંદોલન એ વચેટિયાઓને દુર કરવામાં પરિણમી રહ્યું છે. છેલ્લા ચાર વર્ષમાં ભારતમાં ડિજિટલ ચુકવણીનો નોંધપાત્ર રીતે વિકાસ થયો છે અને જેણે ભારતીય અર્થતંત્રને ડિજિટલ અને પારદર્શક બનાવ્યું છે. પ્રધાનમંત્રી ગ્રામિણ સાક્ષરતા અભિયાન (
પ્રધાનમંત્રીએ 15-18 વયજૂથના 2 કરોડ બાળકોના રસીકરણની પ્રશંસા કરી

પ્રધાનમંત્રી શ્રી નરેન્દ્ર મોદીએ દરેકને રસીકરણની ગતિ જાળવી રાખવા વિનંતી કરી છે અને દરેકને કોવિડ યોગ્ય પ્રોટોકોલનું પાલન કરવા જણાવ્યું છે. કેન્દ્રીય સ્વાસ્થ્ય મંત્રી ડૉ.મનસુખ માંડવિયાના ટ્વીટને ટાંકીને પ્રધાનમંત્રીએ કહ્યું: "ઉત્તમ! શાબાશ મારા યુવાન મિત્રો. ચાલો આ ગતિ ચાલુ રાખીએ. દરેકને કોવિડ-19 સંબંધિત તમામ પ્રોટોકોલને અનુસરવા અને રસી અપાવવાની વિનંતી, જો તમે પહેલાથી જ રસીકરણ ન કરાવ્યું હોય."
પ્રધાનમંત્રીએ શ્રી જગદીશ ઠક્કરના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પ્રધાનમંત્રી કાર્યાલયનાં જનસંપર્ક અધિકારી શ્રી જગદીશ ઠક્કરનાં નિધન પર શોક વ્યક્ત કર્યો હતો. પ્રધાનમંત્રીએ કહ્યું, “પ્રધાનમંત્રી કાર્યાલયનાં જનસંપર્ક અધિકારી શ્રી જગદીશ ઠક્કરના નિધનથી ખૂબ દુઃખ થયું. જગદીશભાઈ એક વરિષ્ઠ પત્રકાર હતા, મને દિલ્હી તથા ગુજરાતમાં વર્ષોથી એમની સાથે કામ કરવાનો આનંદ મળ્યો હતો. તેઓ તેમની સાદગી અને પ્રેમાળ સ્વભાવ માટે જાણીતા હતા. વર્ષોથી ઘણાં પત્રકારો નિયમિતપણે જગદીશભાઈનાં સંપર્કમાં રહેતા. અગાઉ તેમણે ગુજરાતનાં ઘણા મુખ્યમંત્રીઓ સાથે કામ કર્યું હતું. આપણે એક અદભુત વ્યક્તિ ગુમાવ્યા છે, જેમણે પોતાના કાર્યને પ્રેમ કર્યો અને અત્યંત મહેનતથી પોતાનું કામ કર્યું હતું. મારી સંવેદના એમના પરિવાર અને શુભેચ્છકો સાથે છું.”
પ્રધાનમંત્રીએ હિમાચલ પ્રદેશમાં કારખાનામાં થયેલી દુ:ખદ દુર્ઘટનામાં જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ હિમાચલ પ્રદેશમાં ફેક્ટરી દુર્ઘટનામાં થયેલી દુ:ખદ જાનહાનિ પર ઊંડો શોક વ્યક્ત કર્યો છે. પ્રધાનમંત્રીએ પીડિતો માટે પ્રધાનમંત્રી રાષ્ટ્રીય રાહત ભંડોળ (
પ્રધાનમંત્રીએ લોકોને નવરાત્રિની શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ નવરાત્રિ નિમિત્તે લોકોને શુભેચ્છા પાઠવી છે. શ્રેણીબદ્ધ ટ્વીટમાં પ્રધાનમંત્રીએ કહ્યું; "સૌને નવરાત્રિની શુભેચ્છાઓ. આવનારા દિવસો જગત જનની માતાની આરાધના માટે પોતાને સમર્પિત કરવાના છે. નવરાત્રિ સૌના જીવનમાં શક્તિ, સારું સ્વાસ્થ્ય અને સમૃદ્ધિ લાવનાર બની રહે. https://t.co/f42
પ્રધાનમંત્રીએ એર માર્શલ પીવી ઐયર (નિવૃત્ત) સાથે મુલાકાત કરી

પ્રધાનમંત્રી શ્રી નરેન્દ્ર મોદીએ એર માર્શલ પી.વી. અય્યર (નિવૃત્ત) સાથે મુલાકાત કરીને આનંદ વ્યક્ત કર્યો છે. તેમને તેમના પુસ્તકની નકલ પણ મળી હતી. પ્રધાનમંત્રી શ્રીએ ટ્વીટ કર્યું; “આજે એર માર્શલ પીવી ઐયર (નિવૃત્ત)ને મળીને આનંદ થયો. જીવન પ્રત્યેનો તેમનો ઉત્સાહ નોંધપાત્ર છે અને તે જ રીતે ફિટ અને સ્વસ્થ રહેવા પ્રત્યેનો તેમનો જુસ્સો પણ છે. તેમના પુસ્તકની નકલ મેળવીને આનંદ થયો.
પ્રધાનમંત્રીએ ઈસરોની ટીમને તેમના 100માં ઉપગ્રહના સફળ પ્રક્ષેપણ માટે અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ ઈસરોની ટીમને તેમના 100માં ઉપગ્રહના સફળ પ્રક્ષેપણ માટે અભિનંદન પાઠવ્યા હતા. પ્રધાનમંત્રીએ કહ્યું કે, “ઈસરો અને તેના વૈજ્ઞાનિકોને પીએસએલવીના સફળ પ્રક્ષેપણ માટે અભિનંદન. નવા વર્ષની અવકાશ તકનીકીની આ સફળતાથી દેશમાં ઝડપી વિકાસનો લાભ આપણા નાગરિકો, ખેડૂતો અને માછીમારોને મળશે. ઈસરો દ્વારા 100માં ઉપગ્રહનું પ્રક્ષેપણ તેની ભવ્ય સિદ્ધિઓ અને ભારતના સ્પેસ પ્રોગ્રામનું ઉજ્જવળ ભવિષ્ય દર્શાવે છે. ભારતની સફળતાનો લાભ આપણા ભાગીદારો માટે પણ ઉપલબ્ધ છે. આજે પ્રક્ષેપણ કરાયેલા 31 ઉપગ્રહો પૈકી 28 અન્ય 6 દેશોના હતા.
પ્રધાનમંત્રી પાક વીમા યોજના કિસાનો માટે સરકાર તરફથી એક ભેટઃ પ્રધાનમંત્રી નરેન્દ્ર મોદી

પ્રધાનમંત્રી શ્રી નરેન્દ્ર મોદીએ પ્રધાનમંત્રી પાક વીમા યોજનાને કેબિનેટ દ્વારા મંજૂર કરવા પર હર્ષ વ્યક્ત કર્યો છે. તેમણે ટ્વિટર દ્વારા કિસાનો માટે સંદેશ મોકલ્યો જેના મુખ્ય અંશો છેઃ “ખેડૂત બહેનો – ભાઈ તમે સૌ જ્યાં સુધી લોહરી, પોંગલ, બિહૂ અને અલગ – અલગ તહેવારો ઉજવી રહ્યા છો, ત્યાં સરકાર તરફથી એક ભેટ – પ્રધાનમંત્રી પાક વીમા યોજના યોજના” “પ્રધાનમંત્રી પાક વીમા યોજના અત્યાર સુધી જેટલી યોજનાઓ હતી તેની વિશેષતાઓને સમાહિત કરે છે પરંતુ જે ખામીઓ હતી તેનું પ્રભાવી સમાધાન કરી દે છે.” “અત્યાર સુધીનો સૌથી ઓછો પ્રીમિયમ દર, મોબાઈલ ફોન જેવી સરળ ટેકનોલોજીનો ઉપયોગ કરી નુકસાનની ત્વરિત આકારણી, નિશ્ચિત સમય સીમામાં પૂરા દાવાની ચૂકવણી.” “ખેડૂત બહેનો-ભાઈઓ, બીજા પણ ઘણાં પાસા પર વિશેષ ધ્યાન અપાયું છે. પ્રધાનમંત્રી પાક વીમા યોજના સાથે જોડાવું સરળ છે, લાભ લેવો સુગમ છે. તમે જરૂર જોડાઓ” “આ એક ઐતિહાસિક દિવસ છે, મને વિશ્વાસ છે ખેડૂતોના કલ્યાણથી પ્રેરિત પ્રધાનમંત્રી પાક વીમા યોજના ખેડૂતોના જીવનમાં મોટું પરિવર્તન લાવશે.” “પ્રધાનમંત્રી પાક વીમા યોજનાઃ આપત્તિઓની મર્યાદા વધારાઈ – પાણી ભરાવું, પાકની લણણી બાદ થનાર નુકસાન જેવી આપત્તિઓનો સમાવેશ કરાયો.”
પ્રધાનમંત્રીએ આયુર્વેદ પ્રવર્તક ડૉ. બાલાજી તાંબેના અવસાન અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ આયુર્વેદ ચિકિત્સક અને યોગના પ્રસ્તાવક ડૉ. બાલાજી તાંબેના અવસાન અંગે શોક વ્યક્ત કર્યો છે. પ્રધાનમંત્રીએ એક ટ્વિટમાં જણાવ્યું હતું કે, "ડૉ. બાલાજી તાંબેને આયુર્વેદને વૈશ્વિક સ્તરે, ખાસ કરીને યુવાનોમાં લોકપ્રિય બનાવવા માટે તેમના અસંખ્ય પ્રયાસો માટે યાદ કરવામાં આવશે. તેમના કરુણાશીલ સ્વભાવ માટે તેમની પ્રશંસા કરવામાં આવી હતી. તેમના અવસાનથી દુ:ખ થયું. તેમના પરિવાર અને પ્રશંસકો માટે સંવેદના. ઓમ શાંતિ."
મંત્રીમંડળે આંતરરાષ્ટ્રીય શ્રમ સંગઠન (આઇએલઓ) દ્વારા ‘રોજગાર અને શાંતિ તથા સ્થિતિસ્થાપકતા સંબંધિત મર્યાદિત કાર્ય (સંખ્યા 205)’ને ધ્યાનમાં રાખીને સૂચના ભલામણોનાં નવા દસ્તાવેજને સંસદમાં રજૂ કરવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે આંતરરાષ્ટ્રીય શ્રમ સંગઠન (આઈએલઓ) દ્વારા ‘રોજગાર અને શાંતિ તથા સ્થિતિસ્થાપકતા સાથે સંબંધિત મર્યાદિત કાર્ય (સંખ્યા 205)’ને ધ્યાનમાં રાખીને મંજૂરીના નવા સૂચના દસ્તાવેજને સંસદમાં રજૂ કરવાની મંજૂરી આપી છે. જૂન, 2015માં જીનિવામાં આયોજિત આંતરરાષ્ટ્રીય શ્રમ સંમેલનનાં 106માં સત્રમાં આંતરરાષ્ટ્રીય શ્રમ સંગઠને આ સૂચના દસ્તાવેજનો સ્વીકાર કર્યો હતો. ભારતે સૂચના દસ્તાવેજનો સ્વીકાર કરવાની મંજૂરી આપી હતી. આઈએલઓનાં દરેક સભ્ય દેશ માટે જરૂરી છે કે આ સૂચનો કે ભલામણોને પોતાનાં સક્ષમ સત્તામંડળ સામે રજૂ કરે. ભારતને તેને સંસદમાં રજૂ કરવાનું છે. સંસદની સૂચના માટે ભલામણને તાત્કાલિક રજૂ કરવો એવી કોઈ શરત નથી. આઈએલઓનાં દસ્તાવેજની ભલામણોનો મંજૂરી આપવથી તેનો અમલ કરવો ફરજિયાત નથી. તેનો ઉદ્દેશ રાષ્ટ્રીય નીતિ પ્રક્રિયા માટે માર્ગદર્શક સિદ્ધાંત ઉપલબ્ધ કરાવવાનો છે. આ સૂચનો અંતર્ગત સભ્ય દેશોને દિશા-નિર્દેશન આપવામાં આવશે, જેથી રોજગાર અને મર્યાદિત કાર્ય માટે ઉચિત ઉપાય કરી શકે. તેનો ઉદ્દેશ ઘર્ષણ અને કટોકટીનાં સમયે પેદા થનાર સંકટોનો સામનો કરવા નિવારણ, શાંતિ અને સ્થિતિસ્થાપકતા લાવવાનો છે. આ સૂચનોમાં તમામ માનવાધિકારો પ્રત્યે સન્માન અને કાયદાનું શાસન સુનિશ્ચિત કરવા પર ભાર મૂકવામાં આવ્યો છે, જેમાં મૂળભૂત સિદ્ધાંતો પ્રત્યે સન્માન, કામ કરવા દરમિયાન અધિકાર અને આંતરરાષ્ટ્રીય શ્રમ માપદંડો સામેલ છે. તેમાં મુખ્યત્વે એ અધિકાર અને સિદ્ધાંત સામેલ છે, જે રોજગાર અને યોગ્ય કાર્યો સાથે સંબંધિત છે. આ સૂચનોમાં સામાજિક સુરક્ષાનાં ઉપાયોનાં વિકાસ અને તેને મજબૂત બનાવવાની જરૂરિયાત પર ભાર મૂકવામાં આવ્યો છે, જેથી સંકટ અટકાવી શકાય અને શાંતિ સ્થાપિત કરવાનું શક્ય બને. દસ્તાવેજમાં જણાવવામાં આવ્યું છે કે, સભ્ય દેશ શાંતિને પ્રોત્સાહન આપવા, સંકટો ઊભા થતાં અટકાવવા અને સામાન્ય સ્થિતિને સ્થાપિત કરવા માટે વિસ્તૃત કાર્યપ્રણાલી તૈયાર કરે. આ અંતર્ગત સભ્ય દેશોને રોજગાર અને મર્યાદિત કાર્યની તકોને ધ્યાનમાં રાખીને સ્થાનિક આર્થિક સુધારને પ્રોત્સાહન આપવાનું છે, સામાજિક-આર્થિક એકીકરણ કરવાનું છે, સામાજિક સુરક્ષા પ્રદાન કરવાનું છે અને સર્વસમાવેશક સમાજની રચના કરવાનું છે. આ ઉપરાંત સતત વિકાસ તથા લઘુ અને મધ્યમ ઉદ્યોગોને ધ્યાનમાં રાખીને ઉદ્યોગસાહસિકોએ તેમાં સામેલ થવું જોઈએ, જેથી સંવર્ધન અને સામાન્ય સ્થિતિ જાળવવા માટે કર્મચારીઓ અને કામદાર સંગઠનોની ભાગીદારી સુનિશ્ચિત થઈ શકે. સૂચન સંખ્યા 205 ઘર્ષણ અને કટોકટીથી ઉત્પન્ન સંકટની સ્થિતિ દ્વારા પ્રભાવિત અર્થવ્યવસ્થાનાં તમામ ક્ષેત્રોનાં કામદારો અને રોજગાર વાંચ્છુઓ તથા તમામ કંપનીઓ સહિત સંકટ નિવારણમાં સંલગ્ન કામદારોને લાગુ પડે છે.
નાગપુર સ્થિત વસુંધરા ચેરીટેબલ ટ્રસ્ટના બાળકોએ પ્રધાનમંત્રીની મુલાકાત લીધી

નાગપુર સ્થિત વસુંધરા ચેરીટેબલ ટ્રસ્ટના બાળકોના એક જૂથે આજે પ્રધાનમંત્રી શ્રી નરેન્દ્ર મોદીની મુલાકાત લીધી હતી. આ પ્રસંગે લોકસભા સાંસદ સુશ્રી પૂનમ મહાજન પણ બાળકો સાથે ઉપસ્થિત રહ્યા હતા. બાળકોના આ જૂથમાં પૂર્વોત્તર ક્ષેત્ર સહિત દેશના વિભિન્ન ભાગોના બાળકો સામેલ હતા.
વિશ્વ બેંકના અધ્યક્ષ શ્રી જિમ યોંગ કિમે પ્રધાનમંત્રી સાથે મુલાકાત કરી

વિશ્વ બેંકના અધ્યક્ષ ડૉ. જિમ યોંગ કિમે આજે (30-6-2016)ના રોજ પ્રધાનમંત્રી શ્રી નરેન્દ્ર મોદી સાથે મુલાકાત કરી. બેઠક દરમિયાન પ્રધાનમંત્રીએ ભારત માટે ખાસ કરીને પ્રાથમિકતાવાળા ક્ષેત્રો, સ્માર્ટ સીટી, ગંગા સંરક્ષણ, કૌશલ્ય વિકાસ, સ્વચ્છ ભારત અને સૌને માટે વીજળી જેવા ક્ષેત્રોમાં વિશ્વ બેંકના નિરંતર સમર્થન પર પ્રસન્નતા વ્યક્ત કરી. ડૉ. કિમે કહ્યું કે તેઓ એ કાર્યક્રમોના મહત્વાકાંક્ષી લક્ષ્યોની પ્રાપ્તિની દિશામાં થયેલી પ્રગતિથી પ્રભાવિત છે. પ્રધાનમંત્રીએ જળવાયુ પરિવર્તન પર ભારત જેવા દેશોની પર્યાપ્ત માત્રામાં નાણાકીય સહાયતાના મહત્વ પર ભાર આપ્યો, કે જે સ્વેચ્છાથી પર્યાવરણની દ્રષ્ટિથી અનુકૂળ માર્ગ પર ચાલી રહ્યા છીએ. ડૉ. કિમે પ્રધાનમંત્રીને આશ્વાસન આપ્યું કે વિશ્વ બેંક આ એજન્ડા માટે સક્રિય અને પૂર્ણ સમર્થન આપશે. ડૉ. કિમે વ્યાપારમાંની રાહતોમાં સુધાર, ખાસ કરીને લોજિસ્ટિક ક્ષેત્રમાં ભારતની ઝડપી પ્રગતિને બિરદાવી હતી. પ્રધાનમંત્રી અને કિમે સહયોગ માટે વિસ્તૃત અને સંભવિત પ્રયાસો પર ચર્ચા કરી.
મંત્રીમંડળે ભારત અને ઇરાન વચ્ચે કૃષિ અને સંબંધિત ક્ષેત્રોમાં સહયોગ સ્થાપિત કરવા માટેનાં સમજૂતીકરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત મંત્રીમંડળની બેઠકમાં ભારત અને ઈરાન વચ્ચે કૃષિ અને સંબંધિત ક્ષેત્રોમાં સહયોગ સ્થાપિત કરવા માટે અગાઉથી થયેલાં સમજૂતીકરાર (એમઓયુ)નાં પ્રસ્તાવને મંજૂરી આપવામાં આવી હતી. એમઓયુ પર ઈરાનનાં રાષ્ટ્રપતિની ભારત યાત્રા દરમિયાન 17 ફેબ્રુઆરી, 2018નાં રોજ હસ્તાક્ષર થયાં હતાં. એમઓયુમાં ખેતીવાડીનાં વિવિધ પાક, કૃષિ વિસ્તરણ, બાગાયતી ખેતી, મશીનરી, વાવેતર પછી ટેકનોલોજી, પ્લાન્ટ ક્વોરેન્ટાઇન પગલાં, લોન અને સહકારિતાનાં ક્ષેત્રોમાં સહયોગની જોગવાઈ છે. તેમાં માટીનું સંરક્ષણ અને જળ વ્યવસ્થાપન, સંપૂર્ણ પોષણ વ્યવસ્થાપન, બીજ ટેકનોલોજી, કૃષિ માર્કેટિંગની પણ વ્યવસ્થા છે. આ સમજૂતીનાં ક્ષેત્રમાં પારસ્પરિક સંમતિથી નિર્ધારિત અન્ય ક્ષેત્રોમાં પશુદન સુધાર, ડેરી વિકાસ, પશુ સ્વાસ્થ્ય પણ સામેલ છે. આ સહયોગ નિષ્ણાતો, સામગ્રી અને સૂચનાનું આદાન-પ્રદાન, અભ્યાસ, પ્રવાસ/તાલીમ કાર્યક્રમો પર તાલીમાર્થીઓ અને વિજ્ઞાનીઓનું આદાન-પ્રદાન, ઉચિત સંમેલનો અને કાર્યશાળાઓની સુવિધા અને પારસ્પરિક સંમતિ જેવા અન્ય ઉપાયો મારફતે સ્થાપિત કરવામાં આવશે. સમજૂતીકરાર અંતર્ગત તેને પૂર્ણ કરવા માટે થનારી કાર્યવાહી પર નજર રાખવા માટે એક સંયુક્ત કાર્યદળ રચવામાં આવશે. આ દળની બેઠક દર બે વર્ષમાં એક વખત ઇરાન અને ભારતમાં વારાફરતી યોજવામાં આવશે. સમજૂતીકરાર પ્રથમ પાંચ વર્ષ માટે માન્ય રહેશે અને જ્યાં સુધી બેમાંથી એક પક્ષ તેને સમાપ્ત કરવાની ઇચ્છા ન જાહેર કરે, ત્યાં સુધી આગામી પાંચ વર્ષ માટે આપમેળે રિન્યૂ થશે.
મોરોક્કો સલ્તનતનાં વિદેશ વેપારનાં ઇનચાર્જ રાષ્ટ્રીય સચિવ સુશ્રી રાકિયા એડરહામે પ્રધાનમંત્રી સાથે મુલાકાત કરી

મોરક્કો સલ્તનતનાં ઉદ્યોગ, રોકાણ, વેપાર અને ડિજિટલ અર્થતંત્ર મંત્રાલયનાં વિદેશી વેપારનાં રાષ્ટ્રીય સચિવ સુશ્રી રાકિયા એડરહામ આજે પ્રધાનમંત્રી શ્રી નરેન્દ્ર મોદીને મળ્યા હતા. સુશ્રી રાકિયા એડરહામે મોરોક્કોનાં મહામહિમ રાજા તરફથી શુભેચ્છા પાઠવી હતી. આ પ્રસંગે પ્રધાનમંત્રીએ મહામહિમ સાથેની મુલાકાતને યાદ કરી હતી અને તેમનાં સારા સ્વાસ્થ્ય અને સુખાકારી માટે શુભેચ્છા પાઠવી હતી તેમજ મોરોક્કોના લોકોની શાંતિ અને સમૃદ્ધિ માટે કામના કરી હતી. સુશ્રી રાકિયા એડરહામે છેલ્લાં વર્ષોમાં દ્વિપક્ષીય સંબંધોમાં નોંધપાત્ર પ્રગતિનો ઉલ્લેખ કર્યો હતો, ખાસ કરીને કાયદાકીય સહાય, સાયબર સુરક્ષા અને શાંતિના ક્ષેત્રોમાં. પ્રધાનમંત્રીએ બંને દેશો વચ્ચે ઐતિહાસિક રીતે મજબૂત બની રહેલા સંબંધોની પ્રશંસા કરી હતી તથા પારસ્પરિક હિતનાં ક્ષેત્રોમાં દ્વિપક્ષીય સહકારને વધારે મજબૂત કરવા માટેના પ્રયાસો તેમજ મોરક્કોના ગુજરાત સાથે વ્યાપારી અને રોકાણનાં સંબંધોમાં પ્રોત્સાહનોને આવકાર આપ્યો હતો.
મંત્રીમંડળે ભારત અને ઓસ્ટ્રેલિયા વચ્ચે આંતરરાષ્ટ્રીય આતંકવાદ અને બહુરાષ્ટ્રીય સંગઠિત અપરાધના નિવારણ માટે સહકાર પર સમજૂતીકરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આંતરરાષ્ટ્રીય આતંકવાદ અને બહુરાષ્ટ્રીય સંગઠિત અપરાધમાં સહકાર સ્થાપિત કરવા ભારત અને ઓસ્ટ્રેલિયા વચ્ચે સમજૂતીકરાર (એમઓયુ)ને કાર્યોત્તર મંજૂરી આપી છે. પ્રસ્તાવિત સમજૂતી કરાર માહિતી, કુશળતા, અનુભવ અને ક્ષમતા નિર્માણના આદાનપ્રદાન મારફતે વિસ્તારમાં શાંતિ અને સ્થિરતાનું નિર્માણ કરવા ભારત અને ઓસ્ટ્રેલિયા વચ્ચે સંબંધોને મજબૂત કરશે. આ સમજૂતીકરાર ઓળખ કરાયેલા ક્ષેત્રોમાં આદાનપ્રદાન અને સહકારની જરૂરિયાત ધરાવતા તમામ મુદ્દાઓ માટે અસરકારક માળખું છે. પારસ્પરિક સહકાર બંને દેશો વચ્ચે સંસ્થાગત આદાનપ્રદાનને સરળ બનાવશે. એક વખત લાગુ થયા પછી સમજૂતીકરાર આંતરરાષ્ટ્રીય આતંકવાદ અને બહુરાષ્ટ્રીય સંગઠિત અપરાધને નિયંત્રણમાં લેવામાં મદદ કરશે.